ปตท.อะโรเมติกส์รื้อแผนลงทุน5ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

หลังหลายโครงการลงทุนไม่คุ้มแย้มปีหน้ากำไรสูงกว่าปีนี้ชัวร์
โพสต์ทูเดย์ — PTTAR ทบทวนแผนลงทุน 5 ปี ต้นทุนวัตถุดิบพุ่งไม่คุ้มลงทุน คาดปีหน้ากำไรโตกว่าปีนี้ 
นายบวร วงศ์สินอุดม ประธานเจ้าหน้าที่บริหารและกรรมการผู้จัดการใหญ่ บริษัท ปตท.อะโรเมติกส์และการกลั่น (PTTAR) เปิดเผยว่า บริษัทอยู่ระหว่างการทบทวนแผนการลงทุนในช่วง 5 ปี (25532557) โดยคาดว่าจะได้รับอนุมัติแผนการลงทุนใหม่ภายในเดือน มิ.ย. 2554 
สาเหตุที่ต้องทบทวน เพราะว่าโครงการลงทุนผลิตน้ำมันดีเซลชนิดพิเศษที่มีผลกระทบต่อสิ่งแวดล้อมน้อยในขณะนี้ยังไม่คุ้มค่าต่อการลงทุน เนื่องจากวัตถุดิบคือปาล์มสดมีราคาที่สูงมาก ทำให้ต้นทุนการผลิตสูง ขณะที่รัฐก็ยังไม่มีความชัดเจนในนโยบายเรื่องไบโอดีเซล จึงขอศึกษาโครงการอีกครั้งว่าจะสามารถใช้วัตถุดิบอื่นมาทดแทนได้หรือไม่ เช่น สบู่ดำ หรือน้ำมันจากสัตว์ 
บริษัทยังต้องทบทวนโครงการขยายการผลิตโอเลฟินส์ โดยจะต้องหารือกับบริษัทในเครือ ปตท. ว่าจะมีปริมาณโพรพิลีนเหลือพอที่จะนำมาต่อยอดกับการเบนซีนของบริษัทหรือไม่ 
นอกจากนี้ จะต้องเพิ่มประสิทธิ ภาพการผลิตของโรงอะโรเมติกส์ (AR2, AR3) เพื่อเพิ่มกำลังการผลิตพาราไซลีนของ AR 2 อีก 3 หมื่นตันต่อปี ส่วน AR3 จะเพิ่มขึ้นอีก 4.5 หมื่นตันต่อปี 
“แผนลงทุนทั้งหมดจะใช้งบลงทุน 358 ล้านเหรียญสหรัฐ แบ่งเป็นปี 2553 ลงทุนไปแล้วจำนวน 205 ล้านเหรียญสหรัฐ ปี 2554 ตั้งงบไว้ 92 ล้านเหรียญ ส่วนปี 25552557 จะใช้เงินลงทุนปีละ20 ล้านเหรียญ” นายบวร กล่าว
สำหรับแนวโน้มผลการดำเนินงานในปี 2554 คาดว่ากำไรสุทธิจะเพิ่มมากกว่าปีนี้ เนื่องจากค่าการกลั่นและราคาผลิตภัณฑ์ยังปรับตัวขึ้น ตามการเติบโตของเศรษฐกิจโลก แม้ว่าจะชะลอตัวลงจากปีนี้ และผู้ผลิตใหม่ที่เข้ามาในตลาดก็น้อยกว่าที่คาดการณ์ไว้ 
“ปีหน้าคาดว่าส่วนต่างราคาผลิตภัณฑ์ (สเปรด) พาราไซลีนจะสูงกว่า 400 เหรียญสหรัฐ/ตัน จากปีนี้อยู่ที่เกือบ 400 เหรียญสหรัฐ/ตัน และสเปรดเบนซีนจะสูงกว่า 200 เหรียญสหรัฐ/ตัน 
ดังนั้น ไตรมาส 4 ปีนี้ กำไรของบริษัทน่าจะออกมาดีมาก เนื่องจากราคาน้ำมันสูงขึ้น และมีกำไรจากสต๊อกน้ำมันในระดับสูง 
แผนการควบรวมกิจการบริษัทในเครือบริษัท ปตท. (PTT) น่าจะมีความชัดเจนก่อนกลางปีหน้า
ด้านการซื้อขายหุ้นในกลุ่ม ปตท. วันที่ 21 ธ.ค. ราคาปรับตัวขึ้นยกแผง มูลค่าการซื้อขายหนาตา นำโดยหุ้น PTT ปิดที่ 323 บาท บวก 5 บาท หรือ 1.357% โดยมีแรงซื้อวินาทีสุดท้ายกระชากดัชนปิดบวก 6.68 จุด
หุ้นไทยออยล์ (TOP) ปิดที่ 73.75 บาท บวก 1 บาท และมีการซื้อขายรายการใหญ่ (บิ๊กล็อต) จำนวน 1.5 ล้านหุ้น มูลค่า 110.8 ล้านบาท ราคาเฉลี่ย 73.60 บาท และ TOPF จำนวน 1.89 แสนหุ้น มูลค่า 13.90 บาท ราคาเฉลี่ย 73.55 บาท